open-index/open-wikipedia-markdown huggingface dataset:
Munda-språk

**Munda-språk** er en språkgruppe som blir brukt av omtrent ni millioner mennesker i østlige India og i Bangladesh. Munda-språkene utgjør en del av den austroasiatiske familien, noe som betyr at det er fjernt beslektet med vietnamesisk og khmer. Opprinnelsen til munda-språkene er ikke kjent, men det er generelt antatt at de er opprinnelige og stedegne språk for østlige India.
The Postal Service

**The Postal Service** er et amerikansk, elektronisk indieband. Duoen, som er et sideprosjekt, består av frontmann i Death Cab For Cutie, Ben Gibbard, og produsenten Jimmy Tamborello, som også er med i Dntel, Headset og Figurine. Gruppen ble dannet etter at Gibbard deltok med vokal på Dntels sang «(This Is) The Dream of Evan and Chan» fra 2001-albumet *Life is Full of Possibilities*.

I 2003 ga bandet ut sitt hittil eneste album, *[[Give Up]]*. Dette er det mest solgte albumet på plateselskapet Sub Pop siden Nirvanas debutalbum *[[Bleach (album)|Bleach]]*. Sangen «Such Great Heights» har ligget på last.fms liste over de ti mest spilte sangene blant medlemmene siden den startet med slike lister.

I 2004 krevde United States Postal Service at bandet byttet navn, fordi de eide rettighetene til uttrykket «postal service». Etter forhandlinger fikk bandet fortsette å bruke navnet.

Gruppa har mer eller mindre vært inaktiv siden siste albumutgivelse i 2005, selv om de i 2007 fortalte at de planla et nytt album. De har i ettertid sagt at noen nytt album kom sannsynligvis ikke med det første, siden medlemmene fokuserer på nye utgivelser med Death Cab For Cutie.

## Diskografi
### Album

Fil:PostalService cover300dpi.jpg|***[[Give up]]*** (2003)


### Ep-er
* 2003:  *Such Great Heights*
* 2003:  *The District Sleeps Alone Tonight*
* 2005:  *We Will Become Silhouettes*

### Andre utgivelser / deltagelser
* *Ego Tripping at the Gates of Hell EP* (2003) – The Flaming Lips
:* «Do You Realize? (The Postal Service Remix)» – 4:00

* *Wicker Park: Soundtrack Album* (2004)
:* «Against All Odds» – 3:50 (Phil Collins-cover)

* *Verve Remixed, Vol. 3* (2005)
:* «Little Girl Blue (Postal Service Mix)» – 5:20

* *Be Still My Heart (Nobody Remix) – Single* (2005)
:* «Be Still My Heart (Nobody Remix)» – 3:53

* *Make Some Noise EP* (2005) http://noise.amnesty.org/thepostalservice/ utgitt på MP3 av Amnesty International
:* «Grow Old With Me» – 2:35 (John Lennon-cover)

* *Open Season* (2006) – Feist
:* «Mushaboom (The Postal Service Remix)» – 3:37

## Videografi
* 2003: The District Sleeps Alone Tonight
* 2004: Such Great Heights (regissert av Josh Melnick og Xander Charity)
* 2004: Against All Odds 
* 2005: We Will Become Silhouettes (regissert av Jared Hess)

## Eksterne lenker
* 
* 
* 
* 
* Sub Pop Records side om The Postal Service
* Intervju fra april 2003
Negidalsk

**Negidalsk** er språket til det sibirske urfolket negidalerne. Språket hører til den tungusiske språkfamilien. Det har to hoveddialekter: øvre og nedre negidalsk. Nedre negidalsk er påvirka av evenkisk. Ved den russiske folketellinga i 2010 blei det registrert 74 talere av negidalsk. Folkegruppa talte 513 personer. De tilsvarende talla i 2002 var om lag 200 talere av negidalsk, av ei folkegruppe på 567 personer. De fleste negidalerne (94 % av folkegruppa i 2010) bor i Khabarovsk kraj heilt øst i Russland, ved de nedre delene av Amur.

## Referanser


## Eksterne lenker
*
Nenetsisk

**Nenetsisk** er et samojedisk språk som snakkes av nenetserne i nordlige deler av Russland. Omkring 27 000 personer taler nenetsisk, hvilket er ca. 70 prosent av folket.

Alfabetet består av totalt 32 konsonanter og sju vokaler. Skriftspråket anvender det kyrilliske alfabetet.

## Referanser
Marshallesisk

**Marshallesisk** er et mikronesisk språk som tales på Marshalløyene og på Nauru.

Klesplagget bikini er oppkalt etter Bikiniatollen. Ordet *bikini* er marshallesisk, og betyr «kokosstedet».

## Referanser


## Eksterne lenker
* Marshallesisk–engelsk ordbok på nett
Nganasansk

**Nganasansk** (egetnavn: *njaʔ*), tidligere kalt тавгийский (*tavgijskij*) og тавгийско-самоедский (*tavgiijsko-samoyedskij*) på russisk, fra etnonymet тавги (*tavgi*), er et samojedisk språk som snakkes av nganasanerne i Russland. Nganasansk er et sterkt truet språk. Under folketellingen i 2020 ble språket talt av 460 personer.

## Alfabetet

## Referanser
Oriya

**Oriya** (oḍiā: ଓଡ଼ିଆ) er et indoarisk språk som snakkes i delstaten Odisha i det nordøstlige India.

## Referanser
Rundkast om kringkasting

***Rundkast om kringkasting*** (kjent i utlandet som: ***The Nor-Way to Broadcasting***) er et norsk humorprogram som ble sendt på NRK Fjernsynet i 1976. Programmet beskriver kringkastingens historie i Norge på en humoristisk måte. Manuskriptet ble skrevet av Jon Skolmen og Trond Kirkvaag. De spiller også de fleste rollene. Regi var ved Roald Øyen.

Programmet var Norges bidrag til Underholdningsfestivalen i Montreux, der den vant både Gullrosen, Chaplinprisen og Presseprisen. *Rundkast* er en av de norske TV-produksjonene som er mest kjent internasjonalt og representerer et høydepunkt for Norsk TV i Montreux-sammenheng.

## Referanser


## Eksterne lenker
*
Liste over konger av Man

**Listen over konger av Man** omfatter monarkene som styrte Man i Irskesjøen fra 1164 til 1504. Før dette ble øya styrt av kongen av Man og øyene, og senere av lorden av Man. 

## Norrønt styre

## Skotsk styre

1265&ndash;1275 var Man underlagt Skottland, med Alexander III som konge. 

## Norrønt styre

## Skotsk styre

1275&ndash;1290 var Man underlagt Skottland, med Alexander den tredje og Margaret av Skottland som monarker. 

## Engelsk styre

1290&ndash;1293 var Man underlagt England, med Edvard I som konge. 

## Skotsk styre

1293&ndash;1296 var Man underlagt Skottland, med Johan Balliol som konge. 

## Engelsk styre

1296&ndash;1313 var Man underlagt England, med Edvard I og Edvard II som konger. 

## Skotsk styre

I 1313 var Man underlagt Skottland, med Robert I som konge.

## Konfliktperiode

Fra 1313 til 1333 var striden mellom Skottland og England om herredømme på Man av en slik karakter at øya i realiteten ikke ble styrt av noen av landene. 

## Engelsk styre

## Herre av Mann (1504 – til i dag)
Sønn av Thomas Stanley, 2. jarl av Derby, tok ikke tittelen 'Konge', og han og hans etterfølgere ble isteden generelt kjent som 'Herre av Mann' (Lord of Mann). Imidlertid ble den latinske tittelen *Rex Manniae et Insularum* (Konge av Mann og Øyene) fortsatt benyttet fra tid til annen i offisielle dokumenter fram til mins 1600-tallet.

I 1765 ble tittelen gjeninnsatt i den britiske kronen, og således er tittelen i dag 'Herre av Mann' brukt (uansett kjønn på monarken) av Elizabeth II av Storbritannia.

## Referanser
Permiske språk

**Permiske språk** er en språkgruppe som er del av den uralske språkfamilien. Gruppa består av språkene komi, komipermjakisk og udmurtisk. Karakteristisk for de permiske språkene er svært mange kasus.
Oromo

**Oromo** er en gruppe kusjittiske språk som snakkes i Etiopia og Kenya av folkegruppen oromoer.

## Fonologi
Oromo har et regulært antall konsonanter, og i gjennomsnitt 5–6 vokaler. I det plosive systemet til oromo mangler fonemet [p]. Man finner stemthet i både plosiver og frikativer. Oromo har ingen uvulare konsonanter, men har både ejektiver og implosiver. Oromo mangler velare nasaler, og har ingen kontrast i nasale vokaler. Oromo har ingen fremre, rundete vokaler. Stavelsesstrukturen i oromo er moderat komplisert. Oromo har et komplekst tonesystem.

## Litteratur
*Owens, Jonathan. 1985. *A Grammar of Harar Oromo (Northeastern Ethiopia)*. Hamburg, Helmut Buske Verlag.
Prakritspråk

**Prakritspråk** (fra *prakrta*) er en benevnelse for de indoiranske språkene som ble brukt som morsmål i det gamle India. Prakritspråkene sto i samme stilling til sanskrit som vulgærlatin gjorde til latin.

Prakritspråkene var folkelige språk brukt til alminnelig tale. De er videreutviklinger av sanskrit eller vedisk, og står som motsetning til sanskrit som vedvarende ble brukt som skriftspråk. Men noee prakriter utviklet også sin egen litteratur.

Den kjenteste prakrit er pali som brukes til Tripitaka og andre buddhistiske skrifter. Det læres og brukes stadig i buddhistiske templer. Pali har gjennom buddhismen hatt innflytelse på andre språk som khmer og thai.

Der er forskjellige oppfatninger om hvilke språk som skal medregnes til prakritene. Noen sier det er alle språk som er utviklet fra sanskrit, andre avgrenser til bestemte (men ikke nødvendigvis sammenfallende) perioder eller etter hvilke religioner de talende tilhørte – og de vil så typisk ikke medregne pali.

## Litteratur
* Glasenapp, Helmuth von: *Die Literaturen Indiens von ihren Anfängen bis zur Gegenwart*, Kroener 1961.
* Hinüber, Oskar von: *A Handbook of Pali Literature*, Berlin/New York 2000. ISBN 978-3-11-016738-2
* Hinüber, Oskar von: *Das ältere Mittelindisch im Überblick*, Wien 1986, 2. Aufl. 2001
* Katre, S.M.: *Prakrit Languages and their contribution to Indian culture*, Poona (Deccan College) 1964
* Mylius, Klaus: *Die Geschichte der altindischen Literatur*, Bern/München/Wien 1988.
* Pischel, R.: *Comparative Grammar of the Prakrit Languages*, translated from the German by S. Jha, Delhi 1965
Provençalsk

**Provençalsk** er en av flere dialekter av oksitansk, og brukes av en minoritet i sørlige Frankrike (i regionen Provence) samt Italia og Monaco. Provençalsk brukes av og til som betegnelse på alt oksitansk, men betyr egentlig kun denne dialekten.

## Referanser


## Se også
* Frédéric Mistral, poet og forkjemper for provençalsk
Rajasthani

**Rajasthani** er et språk som snakkes i delstaten Rajasthan, India. Det blir omtalt som 
en gruppe indoariske dialekter som blir talt i Rajasthan og i tilstøtende delstater, og av handelsfolk som reiser over hele landet.

Radjasthani kan deles inn i fire dialektgrupper:

# Marvari, vestlige målfører, snakket av om lag 2/3 av innbyggerne i Rajasthan
# Østlige målfører: Djaipuri, haurati og adjmeri
# Nordøstlige målfører: Mevati og ahirvati
# Malvi, tales nordvest i Madhya Pradesh

Dialektene har tradisjonelt blitt regnet som en form av hindi &mdash; i folketellingen i 1971 ble halvparten av de om lag 20 millioner brukerne regnet som hinditalende. Språkforskere har likevel funnet at språkene skiller seg fra hindi både fonologisk, morfologisk, syntaktisk og når det gjelder ordforråd.

## Kilder
*G. A. Zograph: *Languages of South Asia*, 1960 (translated by G.L. Campbell, 1982), Routledge, London.

## Eksterne lenker
* Radjasthani-engelsk ordliste
* Ethnologue-rapport
Samoansk

**Samoansk**, også kjent som **samoisk**, er et malayopolynesisk språk som snakkes på Samoa og Amerikansk Samoa.

## Referanser
Samojediske språk

**Samojediske språk** er en språkgruppe under den uralske språkfamilien. Alle samojediske språk stammer fra et felles urspråk kalt ursamojedisk, og sammen med de finsk-ugriske språkene utgjør de den uralske språkfamilien. Til disse språkene hører blant annet nenetsisk, selkupisk og nganasansk.
Sardisk

**Sardisk** (*sardu*) er et romansk språk som er i bruk av rundt 1,3&nbsp;millioner mennesker på  Sardinia. Sammenlignet med italiensk og andre språk i området har sardisk beholdt forholdsmessig flere fonetiske og grammatikalske elementer fra latin, spesielt fra vulgærlatin. I tillegg kan man spore katalansk og spansk innflytelse.

## Utbredelse og offentlig status
Det italienske parlamentet anerkjente sardisk som ett av flere minoritetsspråk gjennom loven *Norme in materia di tutela delle minoranze linguistiche storiche* («Regler for å beskytte historiske språkminoriteter») i 1999.

I 2006 ble det innført et standardisert skriftspråk, *Limba sarda comuna* (LSC), som ble ratifisert 7. mars 2007. Første tekst i LSC var statuttene for den autonome regionen Sardinia.

## Dialekter
Sardisk består i all hovedsak av tre dialekter:
* *Logudoresisk* eller *Sardu Logudorèsu* (I nord-  og sentral-Sardinia)
* *Nuoresisk* eller *Sardu Nugorèsu* (Sentral-øst-Sardinia)
* *Campidanesisk* eller *Sardu Campidanèsu* (Syd-Sardinia)

Lengst nord på Sardinia tales korsikanske dialekter, og i Alghero brukes katalansk.

## Referanser


## Eksterne lenker
* ''Arrègulas po ortografia, fonètica, morfologia e fueddàriu de sa Norma Campidanesa de sa Lìngua Sarda'' («Ortografiske, fonetiske og morfologiske regler og vokabular for sardisk språk») (PDF)
Betsy Frøseth

**Betsy Frøseth** (født 22. desember 1923, død 10. oktober 2008) var en amatørteaterentusiast fra Verdal. 

Hun var aktiv i oppførelsene av *[[Spelet om Heilag Olav]]* siden urpremieren i 1954 fram til slutten av 90-tallet, og har deltatt både som skuespiller – i rollen som *Grima*, kostymedesign, kostymeansvarlig og skredderansvarlig. Hun var dessuten aktiv i organisasjonslivet i Verdal i hele sitt liv.  

Frøseth mottok Kongens fortjenstmedalje i sølv i 2005, hun var æresmedlem i Verdal Teaterlag, mottok  Nord-Trøndelag fylkes kulturpris i 1988 og Verdal kommunes kulturpris i 1998. Hun var også hedret med *Klostermedaljen* for lang og tro tjeneste fra Det norske totalavholdsselskap.

## Referanser
Romanes

**Romanés** eller **romani** er et indoarisk språk med mange varianter som blir brukt av romer. Romer er en paraplybetegnelse for en rekke ulike undergrupper, inkludert romá og sinti. Folkegruppen ble tidligere omtalt som sigøynere, men det er i dag bred enighet om at dette er en nedsettende betegnelse som ikke bør brukes. Termen romanés er på romanés intet eget substantiv, men heller et adverb som betyr «som en rom». I Norge snakker skandinaviske romanifolk/tatere en egen romanidialekt som kalles «rotipa» i deler av folket eller romani rakripa.

## Utbredelse
En regner med at varianter av romanés blir talt av ca. 40 millioner mennesker. I Europa lever det 10–12 millioner romer, og nesten alle disse kan forstå hverandre tross dialektforskjeller. Eksempelvis bor det  romer i Finland. Disse hører til Kàlo-gruppen (Kaale), som dukket opp i Sverige-Finland på 1500-tallet. Språket deres har det samme rettsvern som samiske språk.

## Ordtilfang
Ordtilfanget i romanes bærer sterkt preg av romenes historie. Kjernen av ordtilfanget kommer fra de indoariske språkene rundt Punjab i India. Mange ord ligner på de tilsvarende ord i punjabi og hindi — slik som tallene fra én til fem. Andre vesentlige kilder er armensk, gresk, slaviske språk, romanske språk og germanske språk. Det finnes også enkelte hebraiske og finske ord i romanes.

## Se også
* Romani rakripa

## Referanser


## Eksterne lenker
* European Committee on Romani Emancipation 
* RONK (Romaniasiain neuvottelukunta) – *Board of Romani Issues* ved det finske *Ministry of Social Affairs And Health*
Sinittisk

**Sinittisk** er en grein av sino-tibetansk og omfatter blant annet kinesisk.

## Overblikk
Tabellen nedenfor gir et overblikk over de sinittiske språk, med brukere og geografisk område. Data for brukere er fra Ethnologue.

I tillegg kommer Bai, et språk talt i den kinesiske provinsen Yunnan av rundt 1,2 millioner, som har en omstridt klassifisering. Det har sinittiske trekk, men har tradisjonelt vært regnet som et tibetoburmesisk språk.
Sioux- og catawbaspråk

**Sioux- og catawbaspråk** er et samlingsnavn for en gruppe beslektede språk som tales av urbefolkninger i USA og Canada. Språkgruppene oppdeles vanligvis i underavdelingene egentlige siouxspråk («Siouan proper») og catawbaspråk (catawban), hvorav det siste er utdødd. Sioux-catawbaspråkene utgjør den nest største indianske språkfamilien i Nord-Amerika, etter den algonkinske språkfamilie.

## Sioux- og catawbaspråkene
Sioux-catawbaspråkene inndeles i følgende undergrupper (etter Campbell, Dorsey, Mithun og Rankin & Parks; utdødde språk markeres med **†**, tegnet / mellom språk betyr at dialektene er så like hverandre at det er usikkert om man bør betrakte dem som forskjellige språk):

: **I. Egentlige siouxspråk** («Siouan proper»), med de aktuelle indianerstammer i parentes.

:: A. Missouri River-gruppen
::: 1. **[[Mandan (språk)|Mandan]]** (Mandan)
::: 2. **[[Crow (språk)|Crow]]** (Kråkeindianere)
::: 3. **[[Hidatsa (språk)|Hidatsa]]** (Hidatsa)
:: B. De midtre siouxspråkene
::: 4. **[[Sioux (språk)|Sioux]] ([[Lakota (språk)|Lakota]], [[Dakota (språk)|Dakota]])**
::: 5. **[[Assiniboine (språk)|Assiniboine]]** (anses ofte utgrenet fra 4.) (Assiniboiner)
::: 6. **[[Nakoda(språk)|Nakoda]]** (også omtalt som *Stoney*, anses oftest som en variant av 5) (Assiniboiner)
:::(7-9 betraktes oftest som et dialektkontinuum: chiwere)
::: 7. **[[Missouri (folk)|Missouri]]**
::: 8. **[[Iowa (folk)|Iowa]]**
::: 9. **[[Oto (folk)|Oto]]**
::: 10. **[[Winnebago (språk)|Winnebago]]** (regnes iblant til chiwere) (Winnebago)
:::(11-13 betraktes oftest som et dialektkontinuum: dhegiha)
::: 11. **[[Omaha (språk)|Omaha]]** (Omaha/Ponca)
::: 12. **[[Osage (språk)|Osage]]** (Kansa/Osage) **†**?
::: 13. **[[Quapaw (språk)|Quapaw]]** (Quapaw) **†**
:: C. Sørøstlige siouxspråk
::: 14. **[[Tutelo]]** **†**
::: 15. **[[Saponi]]** **†**
::: 16. **[[Monacan|Moniton]]** **†**
::: 17. **[[Occaneechi]]** **†**
::: 18. **[[Biloxi (språk)|Biloxi]]** (Biloxi)**†**
::: 19. **[[Ofo]]** **†**

: **II. Catawbaspråk**
:: 20. **[[Woccon]]** **†**
:: 21. **[[Catawba]]** **†**

## Litteratur
*Lyle Campbell, *American Indian languages: The historical linguistics of Native America* (Oxford University Press 1997)
*Richard Collins, *The Native Americans. The Indigenous People of North America* (London 1991)
*James Owen Dorsey, *The Cegiha language* (Washington D.C. 1890); sterkt foreldet verk, har mer relevans for lingvistikkens historie enn moderne språkforskning.
*Marianne Mithun, *The languages of Native North America* (Cambridge University Press 2001)
* Douglas R. Parks & Robert L. Rankin, "The Siouan languages". Inngår i R. J. DeMallie (red), *Handbook of North American Indians: vol 13, Plains* (Washington D.C. 2001)
Slovensk

**Slovensk** er et sørslavisk språk som snakkes av rundt 2&nbsp;millioner mennesker, hovedsakelig i Slovenia, men også i Østerrike, Ungarn, Italia og Kroatia. Slovensk er offisielt i Slovenia og Den europeiske union, samt lokalt i deler av Østerrike, Ungarn og Italia.

Et særegent trekk ved slovensk er dualis. Den vanlige ordstillinga i slovensk er subjekt&ndash;verb&ndash;objekt, og språket har ofte brukte høflighetsformer i andre person. Slovensk og slovakisk er de to moderne slaviske språka hvis navn betyr *slavisk* (fra kirkeslavisk **).

## Se også
* Prekmuresk

## Fotnoter

## Referanser


## Eksterne lenker
*
Somali

**Somali** er et kusjittisk språk som snakkes i Somalia, der det er offisielt språk, og av somaliere i deler av Kenya, Etiopia og Djibouti.

## Referanser


## Litteratur
* Pål Kristian Eriksen *Nye språk i Norge. En språkodyssé* Pax 2019 ISBN 9788253040325
*Nilsson. 2023. ''Beginner's Somali Grammar''. University of Gothenburg.
*Nilsson. 2023. ''Beginner's Somali Reader''. University of Gothenburg.
*Nilsson. 2023. ''Beginner's Somali Workbook''. University of Gothenburg.
*Nilsson. 2016. ''Somali Language and Linguistics: A Bibliography''. University of Gothenburg.

## Eksterne lenker
* Somali ved universitetet i Göteborg
Tahitisk

**Tahitisk** er et polynesisk språk som tales i det franske territoriet Fransk Polynesia. Språket blir primært talt på Selskapsøyene, inkludert Tahiti (hvor Fransk Polynesias hovedstad Pape'ete ligger).

## Referanser


## Eksterne lenker
*
Tai-språk

**Tai-språk** er en undergruppe av tai-kadai-familien. Tai-språkene tales av den etniske gruppen tai, og omfatter de mest brukte språkene i tai-kadai-familien, blant annet thai i Thailand, lao i Laos, shan i Burma og zhuang i Kina.

## Eksterne lenker
* Ethnologue om tai-språk
Telugu

**Telugu** er et dravidisk språk som tales av rundt 70&nbsp;millioner mennesker i Andhra Pradesh og Telangana i India og noe i tilgrensende delstater; det er dessuten talt av fremfor alt migranter i andre delstater.

Ordrekkefølgen er fastlagt, slik for eksempel at objekt alltid må komme før verbet. Språket har tatt opp i seg mange låneord fra sanskrit.

Telugualfabetet er fonetisk, en abugida som har 56 bokstaver som hver svarer til én språklyd. Det har store likheter med kannadaalfabetet.

På 1800-tallet ble språket kalt «the Italian of the East», eller «Østens italiensk», siden alle ord i telugu ender i vokal.

## Referanser


## Eksterne lenker
* Ethnologue report for Telugu
* www.Telugu.Info : The Telugu Information
* Telugu - Italian of the East
* On-line English-Telugu Dictionaries (C. P. Brown's and V. Rao Vemuri's) 
* List of online Telugu-related resources
* Telugu organizations in the USA.
* Romanised to Unicode Telugu transliterator
Tadsjikisk

**Tadsjikisk** er en variant av persisk som tales i Tadsjikistan og tilgrensende områder. Det er et indoeuropeisk språk i den indoiranske språkgruppa. Tadsjikisk er offisielt språk i Tadsjikistan.

Språket skiller seg fra persisk som tales i Iran og Afghanistan på grunn av politiske grenser og påvirkning fra russisk. Standardspråket er basert på nordvestlige dialekter av tadsjikisk, som er blitt påvirka av usbekisk som et resultat av en språkbunt.

## Referanser
Tigré

**Tigré** er et semittisk språk som snakkes i Eritrea og Sudan av omkring 1,5 millioner mennesker. 

Språk er i nær slekt med tigrinja; de bruker blant annet samme skriftspråk, ge'ez, selv om noen tigre-folk bruker det arabiske alfabetet.

## Referanser
Tigrinja (språk)

**Tigrinja** er et semittisk språk som tales i Eritrea og Etiopia. Det er offisielt språk i Eritrea og i Tigrayregionen i Etiopia. Språket brukes også av utvandrere fra disse stedene, blant annet jødisk-etiopiske Beta Israel i Israel.

Tigrinja skrives med geez-skrift.

## Referanser
Tofalarisk

**Tofalarisk** er et nesten utdødd nordøsttyrkisk språk som tales av tofalarene i Irkutsk oblast i Russland. Språket er i nær slekt med tuvinsk.

Tofalarisk er i utgangspunktet et skriftløst språk, men det kan skrives med kyrilliske bokstaver.

## Referanser
Tsonga

**Tsonga** er et bantuspråk som snakkes i Sør-Afrika, Mosambik, Eswatini og Zimbabwe. Det er ett av elleve offisielle språk i Sør-Afrika.

## Teksteksempel

**[[Fader vår]]** på tsonga:

:Tata wa hina la nge matilweni,
:vito ra wena a ri hlawuleke;
:a ku te ku fuma ka wena;
:ku rhandza ka wena a ku endliwe misaveni,
:tanihi loko ku endliwa tilweni.
:U hi nyika namuntlha vuswa bya hina bya siku rin'wana ni rin'wana;
:u hi rivalela swidyoho swa hina,
:tanihi loko na hina hi rivalela lava hi dyohelaka;
:u nga hi yisi emiringweni,
:kambe u hi ponisa eka Lowo biha,
:Amen.


## Referanser
Udegejsk

**Udegejsk** er et nesten utdødd tungusisk språk som snakkes av om lag 100&nbsp;udegejere i østlige Sibir i Russland. Språket er i nær slekt med nanaiisk.

## Referanser
Xhosa (språk)

:*For folkegruppen, se [[xhosa]].*

**Xhosa** (uttales:  (), *isiXhosa*) er et bantuspråk som snakkes i Sør-Afrika og Lesotho. Xhosa er ett av tolv offisielle språk i Sør-Afrika, og snakkes av om lag 7&nbsp;214&nbsp;000&nbsp;mennesker, eller nær 18 % av Sør-Afrikas innbyggere. Språkets brukere omtales også som xhosa. 

I likhet med de fleste bantuspråk er xhosa et tonespråk. Like sekvenser av konsonanter og vokaler kan ha ulik betydning alt etter om tonen er stigende, synkende, høy eller lav. En av språkets mest karakteristiske kjennetegn er klikkelydene, ofte beskrevet som «xh» i begynnelsen av et ord. Språkets navn *xhosa* begynner med en slik klikkelyd.

## Referanser
Hakadals verk

**Hakadals Verk** er et tidligere jernverk i Hakadal i Nittedal kommune. Det kan ha vært Norges eldste jernverk; trolig lå det et jernverk på stedet så tidlig som på 1400-tallet.

Verket ligger ved Hakadalselva, nordvest for Hakadal kirke. Det het opprinnelig Hadelands jernverk, og ble startet omkring 1550. Jernverket fikk i starten malm fra nærområdet, denne malmen ble brutt ut fra åsene i Hakadal og Gjerdrum. Frem til den ble nedlagt i 1814 var *Dalsgruva* i Gjerdrum verkets viktigste gruve i lokalområdet. Det ble også hentet malm fra Grua på Hadeland. Etter en tid begynte man å hente malm fra Sørlandet med skip til Vækerø. Derfra ble malmen transportert med hest og vogn via Maridalen og Nordmarka. Senere kom det i familien Robsahms eie. I 1798 kjøpte Bernt Anker verket, i 1820 gikk det over til Peder Anker, og ved dennes død tilfalt det svigersønnen grev Herman Wedel-Jarlsberg.  

Verket ble nedlagt i 1869. Fremdeles finnes det dype søkk i skogbunnen (kølabånn) i fire mils omkrets etter kullmilebrenningen som bøndene måtte stå for.

I nyere tid (1996) er det få spor igjen av selv jernverksdriften, men hovedbygningen fra 1700-tallet står fortsatt tilnærmet intakt. Også verkets arbeiderboliger finnes fortsatt, og på Nes gård står skolebygningen som ble bygget for arbeidernes barn på 1840-tallet. Dette var den første faste skolen i bygda.

## Henrik Wergeland
Etter sin Hadelandsreise ønsket Henrik Wergeland å overnatte på Hakadals verk, men ble avvist av den svenske forvalter Widerberg, som i *[[Hassel-Nødder]]* kalles Gästström. Wergeland ble først vist inn, men da forvalteren fikk vite hvem han var, måtte han forlate huset.

## Navneformer
Det forekommer flere navneformer for Hakadals verk, slik at det er vanskelig å fastslå ett riktig navn. Dels skrives det som Hakadal verk, en form som har økende oppslutning bl.a. i lokalmiljøet; dels forekommer begge disse variantene med stor V i Verk. Vi har valgt å bruke den navneformen som er anbefalt av Statens kartverk som normerende myndighet.

## Referanser


## Eksterne lenker
* 
*  Informasjon ved Nittedalsporten
*
Slaget ved Germantown

**Slaget ved Germantown** var et slag i den amerikanske uavhengighetskrigen som ble utkjempet den 4. oktober 1777.

Etter at Charles Cornwallis okkuperte Philadelphia 26. september 1777, angrep George Washington William Howes garnison på 9000 menn i Germantown, åtte kilometer nord for Philadelphia.

Washingtons plan var å foreta et samtidig angrep på britene med fire kolonner fra forskjellige retninger i løpet av natten. Målet var å omringe de britiske styrkene. På grunn av dårlig synkronisering og for få ressurser, slo Washingtons plan feil, og han ble tvunget til å trekke seg tilbake til Whitemarsh med britene i hælene.

Amerikanernes tapstall var på 152 døde, 521 sårede mens 400 ble tatt til fange. De britiske tapstallene var 71 døde, 450 sårede og 14 savnede.

## Eksterne lenker
* Slaget ved Germantown
* 1877 Spencer Bonsall kart over slaget ved Germantown
* British Battles
* Slaget ved Germantown
Steinar Lone

**Steinar Lone** (født 23. august 1955) er norsk skribent og oversetter. 

Han er utdannet magister i (mag. art.) i romanske språk fra 1982 og har arbeidet som oversetter i forlag, oversettelsesbyråer og Utenriksdepartementets oversettelsesenhet. 

I 2003 fikk han Kultur- og kirkedepartementets pris for barne- og ungdomslitteratur for beste barnebokoversettelse til nynorsk, for Gianni Rodaris *Fablar i telefonen*. Samme år fikk han Bokklubbenes oversetterstipend til oversettelse av *Prokrustes seng* av den rumenske forfatteren Camil Petrescu. Oversettelsen kom ut i 2006.

Lone er mottaker av *Litteraturkritikerprisen 2008 for beste oversettelse*.

Lone er bosatt i Fredrikstad. 

## Bibliografi
* *Bon appétit! Hjelp til selvhjelp på franske restauranter* –  Spartacus Forlag 2002 – ISBN 82-430-0225-1
* *Buen provecho!: hjelp til selvhjelp på spanske restauranter* – Spartacus 2003 – ISBN 82-430-0276-6
* *Buon appetito!: hjelp til selvhjelp på italienske restauranter* – Spartacus 2003 – ISBN 82-430-0277-4
* *God appetit i Sør-Europa* – Spartacus 2003 – ISBN 82-430-0246-4 

## Oversettelser (utvalg)
* Mircea Cărtărescu: *Orbitor. Venstre vinge : roman* – Bokvennen 2008 – ISBN 978-82-7488-160-0
* Camil Petrescu: *Prokrustes’ seng* Cappelen 2006 – ISBN 82-02-24634-2 
* Umberto Eco: *Skjønnhetens historie* Kagge Forlag 2004 (Sammen med Mona Vestli) ISBN 82-489-0452-0
* Gianni Rodari: *Fablar i telefonen* Det Norske Samlaget 2002- ISBN 82-521-5376-3
* Catherine Breillat: *Pornokrati : fortelling* – Spartacus 2002 – ISBN 82-430-0228-6
* Mircea Cărtărescu: *Nostalgien : roman* – Bokvennen 2001 – ISBN 82-7488-121-4
* Mircea Cărtărescu: *Travesti : roman* – Bokvennen 2001 – ISBN 82-7488-088-9

## Referanser
Glottal plosiv

En **glottal plosiv**, også kalt en glottal lukkelyd, er en konsonant som uttales ved at stemmebåndene presses sammen slik at ingen luft kan passere. Symbolet i det internasjonale fonetiske alfabetetet som representerer denne lyden er .

En glottal plosiv kan opptre både i begynnelsen av et ord, mellom to vokaler i et ord eller på slutten av ordet. I noen språk, som for eksempel arabisk, hebraisk og noen polynesiske språk, er en glottal plosiv et fonem, det vil si en betydningsskillende enhet. I noen av disse språkene er også konsonantene representert ved en egen bokstav (som **** (alef) i hebraisk og ء (hamza) i arabisk). På cockney blir ofte -tt- erstattet av en glottal plosiv, f.eks. i ordet bottle - [boʔl]. Dette anses ikke for å være god engelsk uttale, men den er del av såkalt *Estuary English* («elveengelsk» - en referanse til Themsen), som holder på å spre seg og trekk av den kan merkes i mennesker som er høyt på den sosiale rangstigen (og som derfor burde «vite bedre»), som prinsesse Diana og Tony Blair.

Tysk har som regel en glottal plosiv før vokalen i ord som har vokal i framlyd, for eksempel foran *a* i *acht* og *der Alte*. Hvis ordstammen begynner på vokal, er det en glotal plosiv foran vokalen selv om ordet begynner med en prefiks, for eksempel foran *a* i *beachten*. 

## Referanser
David Hansen (født 1978)

**David Hansen** (født 8. juni 1978 i Lørenskog, men oppvokst i Porsgrunn og Halden) er en norsk politiker som representerer Kristelig Folkeparti (KrF). Til daglig arbeider han som salgsleder for offentlig sektor i Microsoft Norge. Han er utdannet master i rettsvitenskap (jurist) ved Det juridiske fakultet ved Universitetet i Oslo. Før ansettelsen i Microsoft i 2017 hadde han stilling som myndighetskontakt i Telenor Norge fra 2013. Forut for Telenor arbeidet han fra 2011 som spesialrådgiver og leder for bærekraft- og samfunnsansvar hos Gambit HK Strategies, et norsk kommunikasjonsbyrå knyttet til Hill+Knowlton Strategies som igjen er eid av WPP Group plc (NASDAQ: WPPGY).

Han har vært leder for Kristelig Folkepartis Ungdom (KrFU) fra 1999 til 2002, og han var politisk rådgiver for utviklingsminister Hilde Frafjord Johnson i Utenriksdepartementet under regjeringen Bondevik II. 

David Hansen var fra 2005 til 2007 president for Det europeiske folkepartis ungdom - Youth of the European Peoples Party (YEPP), en europeisk paraplyorganisasjon for ungdomsparti for konservative og kristendemokratiske partier. Hans siste folkevalgte verv for KrF var som medlem av Oslo bystyre. Ved kommunevalget i 2007 ble han innvalgt i Oslo bystyre som en av to KrF-representanter. Han ble da medlem av Kultur- og utdanningskomiteen. Han stilte ikke til gjenvalg ved lokalvalget i 2011. Ved kommunevalget i 1999 ble han innvalgt i Halden kommunestyre og Østfold fylkesting. 

Fra 2006 – 2010 var han ansatt på deltid som spesialrådgiver for generalsekretæren i Strømmestiftelsen. I to år (2006–2007) arbeidet han også som rådgiver i PR-byrået Gambit Hill & Knowlton. Hansen arbeidet hos den liberale tankesmien Civita (2010–2011) hvor han blant annet utga en pamflett om kristendemokrati sammen med professor Janne Haaland Matlary og sosiolog Pål Veiden.

Fra 2009 til 2011 var David Hansen 2. nestleder i Europabevegelsen i Norge. David Hansen har vært styremedlem i AS Vinmonopolet fra 2014 til 2018, og han er siden 2015 styremedlem i Norsk Tipping AS. 

Hansen tilhører den liberale fløyen i KrF og tok i 1999 til orde for flere endringer i partiet, blant annet å fjerne bekjennelsesparagrafen og nedlegge kampen mot partnerskapsloven.

Hansen er siden 2002 gift med Inger Lise Hansen, som fra 2007 til 2011 var 2. nestleder i KrF. Sammen har de to døtre (f. 2007 og 2013). Siden 2013 har familien bodd i Åsgårdstrand, i Horten kommune.

## Referanser


## Eksterne lenker
*
Liste over konger av Man og øyene

**Listen over konger av Man og øyene** omfatter kongene som styrte Man og Hebridene fra 836 til 1164. Den starter med den første kjente hersker i området, og ender ved oppsplittingen av Man og Hebridene. 

## Lokalt styre

## Underkonger under [[kongeriket Dublin]]

## Underkonger under det norrøne styret på [[Orknøyene]]

## Underkonger under kongeriket Dublin

## Selvstendige konger

I denne perioden var det ved to tilfeller Norges konge som styrte Man.
Gabons flagg

**[[Gabon]]s flagg** ble offisielt tatt i bruk 9. august 1960, en uke før landets uavhengighet.

Fargene i flagget har følgende betydning:
*Grønt står for landets skoger. Tømmer utgjør en viktig del av landets økonomi
*Gult står for ekvator
*Blått symboliserer at landet er en sjøfartsnasjon

Gabon er en av de få tidligere franske koloniene som etter oppnådd uavhengighet ikke har valgt å bruke de panafrikanske fargene i flagget.

## Referanser


## Eksterne lenker
* Store Norske Leksikon - Gabons flagg og våpen
Kloramfenikol

**Kloramfenikol** er et bakteriostatisk antibiotikum som vesentlig brukes til lokalbehandling ved infeksjoner i konjunktiva (øye).

Kloramfenikol virker ved å hemme enzymet peptidyl transferase, som hemmer ribosomal aktivitet og proteinsyntese ved å hindre binding av amino-acyl-tRNA til A-setet på 50S delen av ribosomet. Virkningsmekanismen er helt tilsvarende makrolidenes. Kloramfenikols viktigste egenskap er en ekstrem fettløselighet, noe som gir god penetrans til de fleste vev. Dette utnyttes ved behandling av hjernehinnebetennelse hos små barn som er den eneste tilstanden hvor kloramfenikol brukes systemisk. Faren for agranulocytose anses som så stor at medikamentet ellers bare benyttes til lokalbehandling. 

## Litteratur

* 
*
Leonardo Conti

**Leonardo Conti** (født 24. august 1900 i Lugano, død 6. oktober 1945 i Nürnberg) var en sveitsiskfødt tysk nazi-lege og nasjonalsosialistisk politiker. Han var rikshelsefører (*Reichsgesundheitsführer*), president for Reichsärztekammer, leder for Nationalsozialistischer Deutscher Ärztebund, statssekretær i innenriksministeriet, Obergruppenführer (general) i SS og sjef for Hauptamt für Volksgesundheit.

Han ble født i den italienskspråklige delen av Sveits som sønn av sveitsisk far og tysk mor. Hans mor, Nanna Conti, var riksjordmorfører under nasjonalsosialismen. Han fikk tysk statsborgerskap i 1915 og fullførte gymnaset der.

Han begynte medisinstudier i Berlin i 1919 og ble også politisk aktiv. Han deltok i Kappkuppet i 1920 og var medlem av frikorps. Han ble medlem av SA i 1923 og ble deres første lege. Han tok doktorgraden i 1925 med avhandlingen *Über Weichteilplastik im Gesicht*. Han etablerte seg som allmennlege i 1927. Han ble medlem av NSDAP samme år.

I 1933 skriftet han fra SA til SS og ble utnevnt til prøyssisk statsråd av vennen Hermann Göring. I 1939 ble Conti rikshelsefører og statssekretær, og i 1944 ble han så utnevnt til SS-Obergruppenführer. 

Etter krigen skulle han stilles for retten på grunn av sin deltagelse i eutanasiprogrammet, men tok sitt eget liv den 6. oktober 1945.

## Referanser
Sophie Amalienborg

**Sophie Amalienborg** var et barokkslott i København, oppkalt efter dronning Sophie Amalie. Området, hvor Frederiksstaden ligger i dag, ble først innlemmet i København ved den store byutvidelsen, som Christian IV foretok. Området øst for Bredgade ble imidlertid oppgitt som handels- og boligkvarter. I 1660 hadde dronning Sophie Amalie kjøpt opp en rekke tomter i dette ubebygde området for å oppføre et lystslott til erstatning for hennes landeiendom *Dronningens Enghave* utenfor Vesterport, som var ødelagt under svenskenes beleiring av København 1658-60. Til tross for de dårlige tider etter svenskekrigene, lyktes det dronningen å skaffe midler, slik at hun i 1667-73 kunne oppføre lystslottet Sophie Amalienborg. Arkitekt var antagelig Albertus Mathiesen. Slottet lå der det nåværende Amalienborg slott ligger i dag. Dronning Sophie Amalie var en ganske festlysten kvinne på tross av sin enkestatus, og etter hennes død i 1685 sluttet ikke festene på lystslottet under hennes sønn Christian V. 

## Brannen

Den 15. april 1689 skulle kongen feire sin 44-års fødselsdag, og sønnen prins Christian stod for festlighetene. Ettersom en opera var på moten ved slike fester, ble et provisorisk operahus i tre med plass til 200 tilskuere oppført med direkte forbindelse til slottet. Operaen ble en suksess. Fire dager senere besluttet Christian V, som knyttet tette bånd med de alminnelige deler av folket, å invitere det københavnske borgerskapet med barn og eldre for å se en gjentakelse av det populære stykket.

Salen var vakkert dekorert som en gudesal fra svunne tider med løvranker, som dessuten var opplyst av oljelamper. Stykket, som handler om de hedenske guder som slåss seg imellom, hadde også en ildsprutende gud. Å ha det på en teaterscene av brennbart materiale var risikabelt. Den 19. april 1689 oppstod det en brann som hurtig spredte seg i trebygningen med de mange oljelampene. Det var bare en utgang å benytte seg av, så det ble panikk blant de mange som forsøkte å komme seg ut av dødsfellen.

Etter fire timer var operahuset og slottet nedbrent, redusert til aske og ruin sammen med mellom 170 og 200 døde. Det var et stort sjokk som rystet hele kongeriket.

Så lenge minnet om brannen var levende, ble ikke lystslottet reist på nytt. Plassen ble siden benyttet som ekserserplass for militæret i Christian Vs, Frederik IVs og Christian VIs regjeringstid. Først i 1746, etter at Frederik V overtok, begynte man å planlegge en bydel omkring et kongelige slottanlegg og i 1750 startet byggingen av det nåværende Amalienborg slott.

## Eksterne lenker
* Kulturhistorisk opslagsbog – Sophie Amalienborg
Ghanas flagg

**[[Ghana]]s flagg** ble tatt i bruk i 1957, og har med unntak av perioden 1964 til 1966, da flagget ble erstattet av en variant med hvit stripe i stedet for den gule, vært i bruk siden da. 

Flagget ble designet av Theodosia Okoh for å erstatte Union Jack da Ghana fikk sin uavhengighet fra Storbritannia i 1957. Det består av de panafrikanske fargene rød, gul og grønn, med en femtakket svart stjerne i midten av den gule stripen. Ghanas flagg var det første afrikanske flagget etter Etiopias til å ta i bruk disse fargene. 

Den røde fargen symboliserer blodet til de som døde i Ghanas kamp for uavhengighet, gulfargen representerer landets mineralrikdom, og den grønne fargen står for landets store skoger og naturrikdom. Den svarte stjernen skal være en ledestjerne for afrikansk frihet, og har også gitt Ghanas fotballandslag sitt kallenavn, «de svarte stjernene».

## Handelsflagg
Ghanas handelsflagg er formet etter britisk mønster, og har nasjonalflagget i kantonen av en rød flaggduk. Handelsflagget tilhører dermed gruppen av såkalte red ensigns.

## Eksterne lenker
* Ghana på Flags of the world
Flaske

En **flaske** er en beholder i glass, plast, keramikk eller metall med en flaskehals som er smalere enn beholderen. Flasker av glass ble tidligere også kalt **buteljer**. Dersom beholderen har en innovervendt kulp i bunnen kalles flasken en **kulpeflaske**. Flasker lukkes tradisjonelt med en plugg eller propp av ekte kork, men etter hvert har korken blitt byttet ut med syntetiske korker (som etterligner den opprinnelige korken), skrukorker og presskorker av plast eller metall. Fellesbetegnelsen på korker som brukes til å tette flasker kalles en flaskekork. Hensikten med korken er å kunne bevare innholdet lenger og å hindre fordampning. Flasker som utrustes med skrukorker må ha et utvendig gjengesystem rundt flasketuten. Flasker som har vært i bruk og er uten innhold kalles ei **tomflaske**.

## Oppbevaringsbeholdere
Flasker er oppbevaringsbeholdere for ulike typer væsker og tar da gjerne navn etter disse væskene, som for eksempel vann (vannflaske), melk (melkeflaske), brus (brusflaske), øl (ølflaske), vin (vinflaske) og så videre. Ofte, eller snarere som regel, har disse flaskene karakteristiske design som gjør dem lett gjenkjennelige. Et eksempel er ølflasker, som for en stor del har sett like ut gjennom mange år, men som i senere år har blitt mer varierte i designet sitt. Et annet eksempel er cocacolaflasken, som er svært karakteristisk og bare brukes til brusdrikken Coca Cola. Melkeflasken har imidlertid forsvunnet i mange land, som oftest til fordel for såkalte melkekartonger, som altså er en beholder laget av kartong.

## Panteordning for flasker
I Norge, og etter hvert også i flere andre land, finnes det en effektivt panteordning for flasker. Ordningen kom i stand som et gjenbrukssystem, slik at tomme gangbare flasker kunne samles inn, vaskes og gjenbrukes. For noen typer glass- og etter hvert plastflasker må kjøper derfor betale en såkalt flaskepant, en slags midlertidig avgift som tilbakebetales i sin helhet dersom og når flasken returneres til et utsalgssted, som på sin side er pliktig til å ta imot og utbetale pantesummen dersom de selv selger produktet eller et tilsvarende produkt som bruker den samme flasketypen.

Pantesystemet gjelder helst for flasker som kan gjenbrukes eller flasker som kan være til stor skade for miljøet om de kastes i naturen, men i dag er systemet også utvidet til å gjelde andre typer beholdere, og kanskje først og fremst aluminiumsboksene som har overtatt som beholdere for mange plast- og glassflasker.

## Se også
* Flaskehals
* Flasketut

### Sammenlignbare væskebeholdere
* Drikkekartong
* Dykkeflaske
* Feltflaske
* Flakong
* Flaskepant
* Karaffel
* Klunkeflaske
* Kløvflaske
* Lommelerke
* Miniatyrflaske
* Treflaske
* Tåteflaske
* Varmeflaske
* Vinflaske

### Større væskebeholdere
* Vannkanne, til for eksempel 5-25 liter.
* Fat, til for eksempel 200 liter.
* IBC-kontainer, til for eksempel 1000 liter.

## Referanser




## Eksterne lenker
*
Apori

**Apori** (gresk **ἀπορία**: *dilemma*; *mangel på ressurser*; *villrede*) betegner innenfor filosofien en filosofisk gåte eller en tilstand av villrede, og innenfor retorikken en retorisk uttrykkelse av tvil.
Svetlana Ražnatović

**Svetlana «Ceca» Ražnatović** (serbisk: Светлана Цеца Ражнатовић) (født 14. juni 1973) er en serbisk artist. Hun har solgt over 19 millioner album, hovedsakelig på Balkan.

## Eksterne lenker
* 
* 
* 
*
Fahlstrøms plass (Gjøvik)

**Fahlstrøms plass** (1–3) er en plass midt i Gjøvik by der Hunnsvegen, Nedre Torvgate, Jernbanegata og Trondhjemsvegen møtes. I den vestlige delen av plassen ligger Panparken med utendørsrestaurant, springvann og parkbeplantning. 

Plassen preges av de to tårnhusene; den majestetiske Vingården i jugendstil (Trondhjemsvegen 2) med forretninger og boliger – og Quality Grand Hotell (Jernbanegata 5). I øst, ved Jernbanegata, ligger en privatdrevet parkeringsplass. For øvrig finnes banker, forretninger og øvrige sentrumsfasiliteter i de tilstøtende bygningene i de søndre delene av plassen. Fahlstrøms plass er oppkalt etter politifullmektig Axel Fahlstrøm (1845–1885). På folkemunne heter plassen Gesellparken.

## Bilder
   
File:Fahlstrøms plass 1 Gjøvik.jpg|Fahlstrøms plass 1, funksjonalisme, 1934.
File:Uteserveringen på Fahlstrøms plass.jpg|Uteserveringen, Fahlstrøms Bar&Grill.


## Referanser
Arstaddalen

**Arstaddalen** er en dal i Beiarn kommune i Nordland.

Dalen er ca. 20 kilometer lang, og er en frodig dal med et rikt naturliv. Store deler av elgstammen i Beiarn har vår- og sommerbeite i dalen. Det er dermed et attraktivt elgvald med 15 elger på kvoten (2006). I øverste del av dalen ligger Arstaddalsdammen, som ble bygget i 1960-årene.

## Referanser
Alexander I av Hellas

**Alexander I av Hellas** (gresk: **Αλέξανδρος, Βασιλεύς των Ελλήνων**, født  i Tatoi nær Aten, død 1920 i Aten) var konge av Hellas 1917&ndash;20. Han var nest eldste sønn av Konstantin I og Sofia av Preussen.

## Konge
Han ble konge av Hellas 11. juni 1917 etter at hans far ble nødt til å abdisere etter ønske fra de allierte. Faren ble tvunget til å gå i eksil sammen med sin eldste sønn Prins Georg. Alexander fikk liten innflytelse som konge med den dominerende statsministeren Eleftherios Venizelos.

## Ekteskap
Han giftet seg i hemmelighet 4. november 1919 med sin barndomsvenn Aspasia Monos (født 4. september 1896, død 7. februar 1972). Hun var datter av en adjutant hos Konstantin I. Deres ekteskap vakte stor skandale blant folket og statsministeren ble rasende da han hadde forventet at den unge kongen skulle gifte seg med prinsesse Mary, datter til kong Georg V av Storbritannia og hans dronning Mary. Det unge nygifte paret ble nødt å flykte temporært til Paris, til krisen var over og ekteskapet gyldig.

## Død
Den 25. oktober 1920 døde han av blodforgiftning som følge av et apebitt. Det gikk også rykter om at han kanskje hadde blitt myrdet. Mer sannsynlig er det at han døde av blodforgiftning og fordi legene ikke våget å foreta den amputasjonen som kunne ha reddet kongens liv. Han ble etterfulgt av sin far, Konstantin I, som fikk lov til å returnere til landet etter sin sønns død.

Etter Alexanders død så Kong Konstantin til at Hellas engasjerte seg i krigen mellom Hellas og Tyrkia 1919&ndash;22 hvilket ledet til at Hellas mistet en kvart million sivile og militære. Winston Churchill skrev senere «det var et apebitt som var årsaken til at 250&nbsp;000 mennesker døde».

## Barn
Alexander hadde kun ett barn, som ble født etter hans død: Alexandra (født 25. mars 1921 død 30. januar 1993, som ble gift med kong Peter II av Jugoslavia.

## Referanser
Norwegian Aeronautical Information System

**Norwegian Aeronautical Information System** (**NAIS**) er et informasjonssystem for norsk luftfart, utviklet av MacDonald Dettwiler Associates (MDA) som holder til i Richmond (Britisk Columbia i Canada). NAIS er et integrert og automatisert system for Avinors AIS-operasjoner og har vært i kontinuerlig drift siden 26.10.1997 kl 00:01 UTC. I 2023 ble prosjektet med å erstatte NAIS lyst ut på anbud, og i 2026 var NAIS migrert over til andre systemer og dommenet nais.no ble overført til Nav. 

## Referanser

## Eksterne lenker
* Avinors informasjonstjeneste
* Avinor
Lewis Cooper

**Lewis Cooper** (1864–1937) var en engelsk fotballspiller som spilte for tre engelske klubber. 

Cooper startet sin karriere i Darley Dale før han i 1885 gikk til  der han spilte sin første obligatoriske kamp den 14. november 1885 mot . Sitt første obligatoriske mål for *the Rams* scoret han 30. oktober 1886 da Derby vant 4–1 over Aston Unity. Etter et par sesonger i Derby County spilte Lewis en periode for  før han returnerte til Derby County i juni 1888.

Da Derby debuterte i The Football League den 8. september 1888 scoret Lewis Cooper to av Derbys mål i kampen mot . 

Lewis Cooper spilte for Derby County ut 1890/91 sesongen og han avsluttet deretter sin fotballkarriere.

## Karriere som fotballspiller

### Klubblag

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Mortimer, Gerald (2006): *DERBY COUNTY The Complete Record*.  Breedon Books Publishing, Derby. ISBN 1-85983-517-1